DTAC โบรกชี้ผ่านเสี่ยงที่สุดไปแล้วแนะ”ซื้อเมื่ออ่อนตัว”เป้า 52 บาท
DTAC โบรกชี้ผ่านเสี่ยงที่สุดไปแล้วแนะ"ซื้อเมื่ออ่อนตัว"เป้า 52 บาท
28 พ.ย. 2561

บล.ไอร่า ระบุในบทวิเคราะห์วันนี้(28พ.ย.) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ไตรมาส 3/61 ขาดทุนปกติ 70 ล้านบาท ใกล้เคียงคาด หากรวมรายการพิเศษ 2 รายการ คือการโอนเสาฯ ให้ CAT ที่ 1,100 ล้านบาท และ การโอนกลับค่าใช้จ่ายบำรุงรักษา 274 ล้านบาท DTAC มีผลขาดทุนสุทธิ 921 ล้านบาท
เข้าประมูลคลื่น 900 MHz ช่วยลดจุดอ่อนย่านคลื่นความถี่ต่ำ แต่แลกมาด้วยต้นทุนที่สูง โดยรวมเรามองประเด็นนี้เป็นกลาง
ข้อจำกัดต่างๆ ค่อยๆ ถูกปลดล็อค เหลือเพียงเร่งลงทุนขยายโครงข่าย มองการเปลี่ยนผ่านออกจากสัมปทานครั้งนี้ ผ่านจุดที่เสี่ยงที่สุดไปแล้ว แนะนำหาจังหวะ “ซื้อเมื่ออ่อนตัว” มูลค่าเหมาะสมเราประเมินไว้ที่ 52 บาท